recursal/SuperWikiNEXT-32B huggingface dataset:
'**ফিক্সড প্রাইস** বা '**একদর'** হল পণ্য বা পরিষেবার জন্য নির্ধারিত মূল্য, যাতে দর কষাকষি নেই। 

কোনো পণ্যের মূল্য নির্ধারিত থাকতে পারে, কেননা বিক্রেতা অথবা কর্তৃপক্ষের মাধ্যমে দাম নির্ধারণ করা হয়। 

বিশ্বের অনেক অংশে দর কষাকষি খুবই সাধারণ বিষয়। কিন্তু ইউরোপ, উত্তর আমেরিকা এবং জাপানের বেশিরভাগ খুচরা দোকানে দর কষাকষির সুযোগ নেই। 
এছাড়া অন্যত্র স্থির মূল্য আদর্শ থেকে ব্যতিক্রম থাকে।

নির্দিষ্ট মূল্যের দরপত্র
------------------------

মূল নিবন্ধ: Share repurchase § Fixed-price tender

একদরের চুক্তি
-------------

একটি নির্দিষ্ট-মূল্যের চুক্তি হল এমন একটি চুক্তি যেখানে চুক্তির অর্থপ্রদান খরচ-প্লাস চুক্তির বিপরীতে ঠিকাদার কর্তৃক ব্যয় করা সম্পদ বা সময়ের উপর নির্ভর করে না। স্থির-মূল্যের চুক্তিগুলি প্রায়শই সামরিক এবং সরকারী ঠিকাদারদের জন্য বিক্রেতার পক্ষে ঝুঁকি রাখতে এবং খরচ নিয়ন্ত্রণ করতে ব্যবহৃত হয়।

ঐতিহাসিকভাবে, যখন অপ্রত্যাশিত বা উন্নয়নমূলক প্রযুক্তি সহ নতুন প্রকল্পের জন্য স্থির-মূল্যের চুক্তিগুলি ব্যবহার করা হয়, তখন প্রোগ্রামগুলি ব্যর্থ হতে পারে যদি অপ্রত্যাশিত খরচ ঠিকাদারের অতিরিক্ত শোষণ করার ক্ষমতাকে অতিক্রম করে। তা সত্ত্বেও, এই ধরনের চুক্তি জনপ্রিয় হতে থাকে। স্থির-মূল্যের চুক্তিগুলি সর্বোত্তমভাবে কাজ করে যখন খরচগুলি আগে থেকেই পরিচিত হয়।

বাংলাদেশের প্রেক্ষাপট
---------------------

বাংলাদেশে প্রায় সিংহভাগ মানুষ একদরে অভ্যস্ত নয়। এখানে দর কষাকষি সাধারণ বিষয়। কিন্তু বর্তমানে শহরাঞ্চলের বড় বড় দোকান সমূহে একদর ব্যবস্থা চালু আছে। ঢাকার অন্যতম বিপণিকেন্দ্র "বসুন্ধরা সিটি" তে ক্রেতাদের সুবিধার জন্য এবং আন্তর্জাতিক মানের বিপণিবিতান হিসেবে গড়ে তোলার লক্ষ্যে কর্তৃপক্ষ সকল দোকানে একদর ব্যবস্থা চালু করে।

তথ্যসূত্র
---------

1. ↑    ওয়েব্যাক মেশিনে আর্কাইভকৃত ৪ ডিসেম্বর ২০২১ তারিখে Fixed-price contracts required by stimulus law by Matthew Weigelt Feb 17, 2009
2. ↑  "বসুন্ধরা সিটিতে এক দামে পণ্য বিক্রি শুরু জানুয়ারিতে"। ৩০ ডিসেম্বর ২০১০। সংগ্রহের তারিখ ২১ মার্চ ২০২২।
***ওপেন অ্যাস্ট্রোনমি*** (পূর্বনাম *বাল্টিক অ্যাস্ট্রোনমি* ) হলো একটি পীয়ার-পর্যালোচিত সম্পূর্ণ উন্মুক্ত অ্যাক্সেস বৈজ্ঞানিক জার্নাল, যা বর্তমানে জার্মান প্রকাশনা সংস্থা ডি গ্রুটার ওপেনের মাধ্যমে প্রকাশিত হয়। জার্নালটি ১৯৯২ সালে ইনস্টিটিউট অফ থিওরিটিক্যাল ফিজিক্স অ্যান্ড অ্যাস্ট্রোনমি ( ভিলনিয়াস ইউনিভার্সিটি, লিথুয়ানিয়া ) দ্বারা *বাল্টিক অ্যাস্ট্রোনমি* হিসাবে প্রতিষ্ঠিত হয়েছিল, ২০১৭ সালে উন্মুক্ত প্রবেশাধিকারের পর এটি বর্তমান শিরোনাম লাভ করে। জার্নালটি জ্যোতির্বিজ্ঞান এবং জ্যোতির্পদার্থবিদ্যার সমস্ত দিক নিয়ে গবেষণা, পর্যালোচনা এবং সংবাদ প্রকাশ করে। বর্তমানে এর প্রধান সম্পাদক হলেন প্রফেসর বিয়াত্রিজ বারবুই (IAG, ইউনিভার্সিটি অফ সাও পাওলো )।

ইতিহাস
------

ওপেন অ্যাস্ট্রোনমি পূর্বে প্রকাশিত*বাল্টিক অ্যাস্ট্রোনমির* উন্মুক্ত প্রবেশাধিকারবিশিষ্ট প্রকাশনা ধারাবাহিকতা। এটি বাল্টিক রাজ্যের জ্যোতির্বিদ্যা প্রতিষ্ঠানগুলির জন্য ভিলনিয়াসের তাত্ত্বিক পদার্থবিদ্যা এবং জ্যোতির্বিদ্যা ইনস্টিটিউটগুলোর মাধ্যমে প্রকাশিত হয়েছিল।

১৯৮০-এর দশকের শেষদিকে তৎকালীন সোভিয়েত ইউনিয়নে রাজনৈতিক মুক্তির ফলে আন্তর্জাতিক যোগাযোগ বৃদ্ধি পায়। বৃহত্তর আন্তর্জাতিক দৃষ্টিগোচরের উদ্দেশ্যে, ইংরেজিতে একটি আধুনিক জার্নাল প্রকাশনা আকাঙ্ক্ষিত ছিল। উদ্দেশ্য ছিল তারতু, রিগা এবং ভিলনিয়াসের মানমন্দির থেকে বেশ কিছু স্বল্পপাঠ্য প্রকাশনা সিরিজকে প্রতিস্থাপন করতে পারবে। মানমন্দিরগুলো থেকে প্রত্যেকটি, সোভিয়েত শাসনামলে, প্রধানত রাশিয়ান ভাষায় প্রকাশিত হয়েছিল। বাল্টিক জ্যোতির্বিদ্যা ইনস্টিটিউটগুলোর মধ্যে আলোচনার পর, *বাল্টিক জ্যোতির্বিদ্যা* চালু হওয়ার পরে রাশান ভাষার প্রকাশনাগুলো বন্ধ করতে সম্মত হয়েছিল।

তথ্যসূত্র
---------
**এম এ খালেক** (১৯২২ - ২০০৮ সালের ৪ জানুয়ারি) শাহাবুদ্দিন আহমেদ তত্ত্বাবধায়ক সরকারের আইন, বিচার ও সংসদ বিষয়ক মন্ত্রণালয় মন্ত্রী পদমর্যাদার একজন বিচারক ও প্রাক্তন উপদেষ্টা ছিলেন।

শৈশব ও পড়ালেখা
---------------

খালেক ১৯২২ সালে সোনারাই, ডোমার উপজেলা, নীলফামারী জেলা, পূর্ব বাংলা, ব্রিটিশ ভারত জন্মগ্রহণ করেছিলেন। তিনি রংপুরের কারমাইকেল কলেজ থেকে স্নাতক ডিগ্রি অর্জন করেছেন। তিনি কলকাতা বিশ্ববিদ্যালয় থেকে স্নাতকোত্ত আইন ডিগ্রি অর্জন করেন।

কর্মজীবন
--------

১৯৪৭ সালে, পূর্ব পাকিস্তান সিভিল সার্ভিসের বিচার বিভাগে যোগদান করেন। ১৯৫৬ থেকে ১৯৬৬ সাল পর্যন্ত পূর্ব পাকিস্তান বিধানসভার সেক্রেটারি হিসাবে দায়িত্ব পালন করেছিলেন। এরপরে দায়রা ও জেলা জজ হিসাবে দায়িত্ব পালন করেন। ১৯৮৩ সালে বিচারিক সেবা থেকে অবসর গ্রহণ করেন। প্রশাসনিক আপিল ট্রাইব্যুনালে কাজ করেছিলেন। সাংবাদিকদের মজুরি বোর্ড কমিশনের কমিশনার ছিলেন। তিনি ঢাকা শিশু হাসপাতালের ট্রাস্টি বোর্ডের সদস্য ছিলেন। শাহাবুদ্দিন আহমেদের মন্ত্রিসভায়  আইন, বিচার ও সংসদ বিষয়ক মন্ত্রণালয়ের  দায়িত্বে ছিলেন।

ব্যাক্তগত জীবন
--------------

তার বড় মেয়ে শাহীন সুলতানা আবুল হাসান মাহমুদ আলী সাথে বিবাহবন্ধনে আবদ্ধ হয়েছেন।

মৃত্যু
------

২০০৮ সালের ৪ জানুয়ারি মারা যান।

তথ্যসূত্র
---------

1. ↑  "মাননীয় মন্ত্রী/উপদেষ্টাগণের নাম ও মেয়াদকাল"। *বাংলাদেশ জাতীয় তথ্য বাতায়ন*। সংগ্রহের তারিখ ৩ নভেম্বর ২০২১।
2. 1 2 3 4  "Justice Khaliq passes away"। *The Daily Star* (ইংরেজি ভাষায়)। ৪ জানুয়ারি ২০০৮। সংগ্রহের তারিখ ২৫ মে ২০২০।

|
|  |
|
| পূর্বসূরী:**হাবিবুল ইসলাম ভূঁইয়া** | **বাংলাদেশের আইন, বিচার ও সংসদ বিষয়ক মন্ত্রী**১০ ডিসেম্বর ১৯৯০ – ১৬ মার্চ ১৯৯১ | উত্তরসূরী:**মির্জা গোলাম হাফিজ** |
|
**ওপেন ইওর হার্ট** আমেরিকান সঙ্গীত শিল্পী ম্যাডোনা-এর তৃতীয় অ্যালবাম ট্রু ব্লু এর একটি গান। এই গানটি অ্যালবামের চতুর্থ গান হিসেবে মুক্তি পায়। মুক্তির পরে গানটি অনেক জনপ্রিয়তা লাভ করে। ম্যাডোনা তার তিনটি অ্যালবাম সফর, হুস দ্যাট গার্ল ওয়ার্ল্ড ট্যুর, ব্লন্ড অ্যাম্বিশন ওয়ার্ল্ড ট্যুর এবং দ্য এমডিএনএ ট্যুর-এ এই গানটি অন্তভূক্ত করেন।

রচনা ও ইতিহাস
-------------

ওপেন ইওর হার্ট গানটি সর্বপ্রথম ফলো ইওর হার্ট শিরোনামে গীতিকার গার্ডনার কোল এবং পিটার রাফেলসন সঙ্গীতশিল্পী সিন্ডি লুপারের জন্য তৈরি করেন। কিন্তু ট্রু ব্লু অ্যালবামের নতুন গান খোজার সময় ম্যাডোনা এই গানটিকে নিবার্চন করেন এবং কিছু পরিবর্তন করে ওপেন ইওর হার্ট শিরোনামে ট্রু ব্লু অ্যালবামের অন্তভূক্ত করেন। এটি ১৯৮৬ সালের জুলাই মাসে ধারণ করা হয় এবং একই বছর নভেম্বর মাসে এটি অ্যালবামের চতুর্থ গান হিসেবে বের করা হয়।

আরও দেখুন
---------

* জাম্প (গান)
* আমেরিকান লাইফ (গান)
* ট্রু ব্লু (গান)

তথ্যসূত্র
---------

1. ↑  Madonna kicks off MDNA tour in tel aviv- ABCNews
2. ↑  "madonna konzertauftakt tel aviv"। ৩ জুন ২০১২ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৭।
**এম এল সোনার বাংলা** বাংলাদেশের মুক্তিযুদ্ধ বিষয়ক প্রথম মঞ্চস্থ নাটক। এটি একটি প্রতীকধর্মী নাটক যার রচয়িতা ছিলেন শহীদুল আমীন। এটি প্রথম মঞ্চস্থ হয়েছিল ঢাকা শহরের ইঞ্জিনিয়ার্স ইনস্টিটিউট মিলনায়তনে ১৯৭২ খ্রিস্টাব্দের ১০ই সেপ্টেম্বর। নাটকটি প্রযোজনা করেছিলেন মুহাম্মদ নূরুল কাদির এবং পরিচালক ছিলেন আব্দুল্লাহ ইউসুফ ইমাম। নাটকের পাত্র-পাত্রীরা ছিলেন: খলিল, বুলবুল আহমদ, মেহফুজ, ফিরোজ ইফতেখার, কৃষ্ণা কাবেরী, জাফর আহমদ, জিয়াউল হুদা উজ্জ্বল, হাবিবুর বাসার, আবুল হুসেন প্রমুখ।

ইতিহাস
------

এম এল সোনার বাংলা নাটকটি ২৮ মার্চ ১৯৭১ খ্রিষ্টাব্দ তারিখে টেলিভিশনে প্রচারের জন্য লেখা হয়েছিল। তখনো বাংলাদেশ স্বাধীন হয়নি। সময়টি ছিল বিক্ষোভে উত্তাল। নাটকটি রচনা করেছিলেন আব্দুল্লাহ ইউসুফ ইমাম, ১৬ মার্চ ১৯৭১ খ্রিষ্টাব্দ তারিখে। ২৫ মার্চ ১৯৭১ খ্রিষ্টাব্দ তারিখে বিকেলে নাটকটির চূড়ান্ত মহড়া ডিআইটি ভবনের নীচ তলায় অনুষ্ঠিত হয়েছিল। পরদিন নাটকটির রেকর্ডিং হওয়ার তারিখ নির্ধারিত ছিল। মহড়া শেষে সকলকে ২৬ মার্চ সকাল ১০টায় ডিআইটি টেলিভিশন স্টুডিওতে উপস্তিত হওয়ার জন্য বলা হয়েছিল। কিন্তু ২৫শে মার্চ মধ্যরাতে পাকিস্তানি সামরিক বাহিনী গণহত্যা শুরু করে। নাটকটির রচয়িতা ও প্রযোজক আব্দুল্লাহ ইউসুফ ইমাম তার নিকট রক্ষিত নাটকটির পাণ্ডুলিপি ২৭শে মার্চ ডিআইটি টেলিভিশন ভবনে গিয়ে নথি-পত্রের স্তুপের মধ্যে লুকিয়ে রেখে এসছিলেন্ সেটি আর কখনো খুজেঁ পাওয়া যায় নি। তবে টিলিভিশন ও মঞ্চ অভিনেতা সৈয়দ আবু জাফর আহমদ রসুলের নিকট এক প্রস্থ পাণ্ডুরিপি ছিল যা তিনি নষ্ট না করে সযত্নে সংরক্ষণ করেছিলেন। ১৬ই ডিসেম্বর ১৯৭১ বাংলাদেশ স্বাধীন হওয়ার পর এই পাণ্ডুলিপির ভিত্তিতেই নাটকটি মঞ্চস্থ করার উদ্যোগ গ্রহণ করা হয়।

তথ্যসূত্র
---------

1. ↑  মুহাম্মদ নূরুল কাদির, *দুশো ছেষট্টি দিনে স্বাধীনতা*, ১৯৯৭, ৩য় সংস্করণ, সিটি পাবলিশিং হাউস লি:, ঢাকা। আইএসবিএন ৯৮৪-৩০-০২৯৯-৬ {{আইএসবিএন}} এ প্যারামিটার ত্রুটি: চেকসাম পৃ: ১৪৬।
2. ↑  মুহাম্মদ নূরুল কাদির, *দুশো ছেষট্টি দিনে স্বাধীনতা*, ১৯৯৭, ৩য় সংস্করণ, সিটি পাবলিশিং হাউস লি:, ঢাকা। আইএসবিএন ৯৮৪-৩০-০২৯৯-৬ {{আইএসবিএন}} এ প্যারামিটার ত্রুটি: চেকসাম পৃ: ১৪৫।

তথ্যসূত্র
---------
এই নিবন্ধটি উপন্যাস সম্পর্কে। অন্য ব্যবহারের জন্য চাঁদের পাহাড় দেখুন।

**চাঁদের পাহাড়** হল ভারতের বাংলা ভাষায় উপন্যাস, কমিক্স ও একটি চলচ্চিত্রের উপড়ে অনুমোদিত কাজ।যেটি ১৯৩৭ সালে প্রখ্যাত সাহিত্যিক বিভূতিভূষণ বন্দ্যোপাধ্যায় রচিত একটি বাংলা রোমাঞ্চকর উপন্যাস।১৯৩৭ সালে গ্রন্থাকারে বের হওয়া এই উপন্যাসটি শঙ্কর নামক ভারতবর্ষের সাধারণ এক তরুণের আফ্রিকা মহাদেশ জয় করার কাহিনী।  ইংরাজি ভাষায় উপন্যাসটি **মাউন্টেন অফ দ্য মুন**  নামে পরিচিত। চাঁদের পাহাড় উপন্যাসটি মাউন্টেন অফ দ্য মুন নামে একটি গ্রাফ্রিক্স উপন্যাস ও ২০১৩ সালে চাঁদের পাহাড় নামে একটি চলচ্চিত্র নির্মিত হয়।এই চলচ্চিত্রে সঙ্গে সামঞ্জস্য রেখে নতুন একটি চলচ্চিত্র আমাজন অভিজান ২০১৭ সালে মুক্তি পায়। নতুন এই গল্পটি লিখেছেন পরিচালক কমলেশ্বর মুখোপাধ্যায়।

উপন্যাস (১৯৩৭)
--------------

গ্রাফিক্স উপন্যাস (২০১৪)
------------------------

চলচ্চিত্র
---------

### চাঁদের পাহাড়

চাঁদের পাহাড় (ইংরেজি ভাষায়: Chander Pahar বা Mountain of the Moon), হল কমলেশ্বর মুখোপাধ্যায় পরিচালিত একটি বাংলা চলচ্চিত্র। ২০১৩ সালের ডিসেম্বরে মুক্তি পায় টলিউডের সর্বোচ্চ বাজেটের এই চলচ্চিত্রটি। দেব এই চলচ্চিত্রের মুখ্য ভূমিকায় (শঙ্কর) আছেন। শ্রী ভেঙ্কটেশ ফিল্মস এই চলচ্চিত্রের প্রযোজনা করেছে।

### আমাজন অভিযান

মূল নিবন্ধ: আমাজন অভিযান (চলচ্চিত্র)
আমাজন অভিজান ২০১৭ সালে মুক্তি পায়। এটি পুর্বে মুক্তি পাওয়া বাংলা ছবি চাঁদের পাহাড়ের সঙ্গে মিল রেখে এর দ্বিতীয় পর্ব হিসাবে নির্মিত। ছবিটিতে মুখ্য ভূমিকায় রয়েছেন অভিনেতা দেব।

এই ছবিটি নির্মাণ হচ্ছে সোনার খনির খোঁজ নিয়ে। এখানে শঙ্কর (দেব) চাঁদের পাহাড় এর অভিযান শেষ করে তার ভ্রমণের ও ছুটে বেরানোর নেশায় আমাজনের সোনার খনির উদ্দেশে জাহাজ নিয়ে পাড়ি দেয় ব্রাজিলে; সঙ্গে থাকে তার দুই সহযাত্রী (ডেভিড জেমস ও স্বেতলেনা)। এরপর শঙ্কর বিভিন্ন প্রতিকূলতা ও আমাজনের ভয়ঙ্কর জীবজন্তু ও বিপদ থেকে বেঁচে ডোরাডোর সোনার খনি আবিষ্কার করে।

তথ্যসূত্র
---------

1. ↑  "Bandyopadhyay, Bibhutibhushan"। *banglapedia.org*।
2. ↑  Sunīlakumāra Caṭṭopādhyāẏa (১ জানুয়ারি ১৯৯৪)। *Bibhutibhushan Bandopadhyaya*। Sahitya Akademi। পৃষ্ঠা 17–। আইএসবিএন 978-81-7201-578-7। সংগ্রহের তারিখ ৫ জুলাই ২০১২।
একরাম হোসেন
**একরাম হোসেন** একজন বাংলাদেশী কম্পিউটার প্রকৌশলী এবং কম্পিউটার বিজ্ঞানী।

জীবনী
-----

অধ্যাপক হোসেন বাংলাদেশ প্রকৌশল বিশ্ববিদ্যালয় থেকে কম্পিউটার বিজ্ঞান ও প্রকৌশলে ১৯৯৫ সালের ফেব্রুয়ারিতে বিএসসি এবং ১৯৯৭ সালের এপ্রিলে এমএসসি ডিগ্রি অর্জন করেন। তিনি কানাডার ভিক্টোরিয়া বিশ্ববিদ্যালয় থেকে তড়িৎ ও কম্পিউটার প্রকৌশলে ২০০১ সালের জুনে পিএইচডি ডিগ্রি অর্জন করেন। তিনি ১৯৯৫ সালের সেপ্তেম্বর থেকে ১৯৯৭ সালের সেপ্টেম্বর পর্যন্ত বুয়েটের কম্পিউটার বিজ্ঞান ও প্রকৌশল বিভাগের প্রভাষক হিসেবে কর্মরত ছিলেন। তিনি ২০০১ সালের জানুয়ারি থেকে ২০০৬ সালের মার্চ পর্যন্ত কানাডার ম্যানিটোবা বিশ্ববিদ্যালয়ের তড়িৎ ও কম্পিউটার প্রকৌশলের সহকারী অধ্যাপক, ২০০৬ সালের এপ্রিল থেকে ২০১০ সালের মার্চ পর্যন্ত সহযোগী অধ্যাপক হিসেবে কর্মরত ছিলেন। তিনি ২০১০ সালের মার্চে অধ্যাপক পদে উন্নীত হন। কগনিটিভ ও সেলুলার রেডিও নেটওয়ার্কে স্পেকট্রাম ও রিসোর্স ম্যানেজমেন্টে গুরুত্বপূর্ণ অবদানের জন্য তাকে ২০১৫ সালে আইইইইর ফেলো নির্বাচিত করা হয়।
তার প্রকাশনায় রয়েছে ১৫৫টি জার্নাল পেপার, ১৪৪টি কনফারেন্স পেপার, ১০টি বই এবং ২০টি বইয়ের অধ্যায়।
এ পর্যন্ত ১২ জন ছাত্রের পিএইচডির কাজ তত্ত্বাবধান করেছেন। তিনি দুটি আমেরিকান প্যাটেন্ট এর অধিকারী।

তথ্যসূত্র
---------

1. ↑
2. ↑
3. ↑
**এন এম জিয়াউল আলম** একজন বাংলাদেশী উচ্চপদস্থ সরকারী কর্মকর্তা যিনি সর্বশেষ তথ্য ও যোগাযোগ প্রযুক্তি বিভাগের সিনিয়র সচিব হিসেবে দায়িত্ব পালন করেছেন। ২০১৮ সালে কারিগরি ক্ষেত্রে দলগত শ্রেণিতে জনপ্রশাসন পদকে ভূষিত হন। এর আগে তিনি মন্ত্রিপরিষদ বিভাগের সচিব (সমন্বয় ও সংস্কার) হিসেবে দায়িত্ব পালন করেছেন।

শিক্ষাজীবন
----------

**এন এম জিয়াউল আলম** চট্টগ্রাম বিশ্ববিদ্যালয় থেকে উদ্ভিদবিজ্ঞান বিভাগ থেকে বিএসসি (অনার্স) এবং এমএসসি ডিগ্রি অর্জন করেন। তিনি ২০০৬ সালে ব্র্যাক বিশ্ববিদ্যালয় থেকে গভর্নেন্স অ্যান্ড ডেভেলপমেন্ট থেকে ২য়বার মাস্টার্স ডিগ্রি অর্জন করেন।

কর্মজীবন
--------

৩০ জানুয়ারি ২০১৯ তারিখে মন্ত্রিপরিষদ বিভাগ হতে তথ্য ও যোগাযোগ প্রযুক্তি বিভাগের সচিব হিসেবে নিয়োগ দেয়া হয়। তিনি বাংলাদেশ ইমিগ্রেশন ও পাসপোর্ট অধিদপ্তরের মহাপরিচালক, সিলেট বিভাগের বিভাগীয় কমিশনার, খুলনা জেলার জেলা প্রশাসক ও জেলা ম্যাজিস্ট্রেট সহ বাংলাদেশ সরকারের একাধিক মন্ত্রণালয়ের বিভিন্ন বিভাগে দায়িত্ব পালন করেন। তিনি ১৯৮৬ সালে সহকারী কমিশনার হিসাবে বাংলাদেশ সিভিল সার্ভিস (প্রশাসন) ক্যাডারে ১৯৮৪ ব্যাচে কর্মজীবন শুরু করেন। তিনি প্রথম শ্রেণীর ম্যাজিস্ট্রেট, সহকারী কমিশনার (ভূমি), উপজেলা নির্বাহী অফিসার, অতিরিক্ত জেলা প্রশাসক, অতিরিক্ত জেলা ম্যাজিস্ট্রেট হিসেবে মাঠ প্রশাসনে দায়িত্ব পালন করেছেন। এছাড়া তিনি সিনিয়র সহকারী সচিব, উপসচিব, যুগ্মসচিব হিসেবে বিভিন্ন মন্ত্রণালয় / বিভাগে দায়িত্ব পালন করেন। আলম ২০০৭ সালে বাংলাদেশ থেকে পোশাক রফতানির বিষয়ে বাংলাদেশ ও ভারতের মধ্যে বাণিজ্য চুক্তি স্বাক্ষরকরণে কাজ করেন।

সম্মাননা
--------

২০১২ সালে সিলেট বিভাগের ডিজিটালাইজেশন কার্যক্রমে অবদানের জন্য বাংলাদেশ সরকার তাকে 'ইনোভেশন অ্যাওয়ার্ড' নামে জাতীয় পুরস্কার ও ২০১৩ সালে তিনি জনপ্রশাসন মন্ত্রণালয় থেকে জনপ্রশাসন পদকে ভূষিত করে।

তথ্যসূত্র
---------

1. ↑  "আইসিটি সচিব হলেন এন এম জিয়াউল আলম"। *দৈনিক ইত্তেফাক*। সংগ্রহের তারিখ ২০১৯-১০-১৫।
2. ↑  "আইসিটি বিভাগের সচিব হিসেবে দায়িত্ব গ্রহণ করলেন জিয়াউল আলম"। *প্রিয়.কম*। ৯ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।
3. 1 2 3  "জনাব এন এম জিয়াউল আলম পিএএ সিনিয়র সচিব"। *তথ্য ও যোগাযোগ প্রযুক্তি বিভাগ*। সংগ্রহের তারিখ ১৬ মার্চ ২০২০।
ওব নদী
**ওব নদী** (রুশ: Обь) রাশিয়ার সাইবেরিয়ার পশ্চিম অংশের একটি নদী। এটি রাশিয়ার ৪র্থ বৃহত্তম নদী। নদীটি দক্ষিণ-পশ্চিম সাইবেরিয়ার আলতাই পর্বতমালার উত্তর ঢালে, মঙ্গোলিয়ার সাথে রাশিয়ার সীমান্তে, উৎপত্তি লাভ করেছে। ৩,৬৮০ কিলোমিটার দীর্ঘ নদীটি প্রথমে উত্তর-পশ্চিম দিকে প্রবাহিত হয়েছে এবং প্রধান উপনদী ইর্তিশ নদীর সাথে মিলিত হবার পর উত্তর দিকে প্রবাহিত হয়ে উত্তর মহাসাগরের বাহু ওব উপসাগরে পতিত হয়েছে। ওব নদীবিধৌত এলাকার আয়তন প্রায় ২৬ লক্ষ বর্গকিলোমিটার। নদীটি প্রধানত কাঠ এবং শস্য পরিবহনে ব্যবহার করা হয়। তবে শীতকালে বরফ জমে পরিবহন বাধাগ্রস্ত হয়। ওবের উৎসের কাছে নদীতীরে কিছু শিল্পশহর এবং একটি জলবিদ্যুৎ প্রকল্প আছে। ওব-ইর্তিশ নদীর মিলিত নদীব্যবস্থার দৈর্ঘ্য প্রায় ৫৪১০ কিলোমিটার।

ওস্তিয়াকদের কাছে নদীটি *আস*, *ইয়াগ*, *কোলতা'* ও *ইয়ামা* নামে, সামুইদদের কাছে কোলতা বা কুয়ে নামে, এবং সাইবেরীয় তাতারদের কাছে এটি ওমর বা উমর নামে পরিচিত।

তথ্যসূত্র
---------

1. ↑  "Ob River | Major Russian Waterway, Length & Tributaries | Britannica"। *www.britannica.com* (ইংরেজি ভাষায়)। সংগ্রহের তারিখ ২০২৩-০৮-১৮।

উইকিমিডিয়া কমন্সে **ওব নদী** সংক্রান্ত মিডিয়া রয়েছে।
**এম বি মানিক** (জন্ম ১৯৭১) একজন বাংলাদেশী চলচ্চিত্র পরিচালক। তিনি মুসা ভাই, এক টাকার দেনমোহর এইরকম আরো অনেক চলচ্চিত্র পরিচালনা করে খ্যাতি অর্জন করেন।

প্রাথমিক জীবন
-------------

এম বি মানিক বাংলাদেশের চাঁদপুর জেলায় জন্মগ্রহণ করেন।

কর্মজীবন
--------

এম বি মানিক প্রথমে ১৯৯৩ সালে চলচ্চিত্র পরিচালক আলমগীর কুমকুম এর সহকারী পরিচালক হিসেবে কাজ করেন *অপরাজিত নায়ক* চলচ্চিত্রে। এরপরে তিনি আরো অনেক পরিচালকের সহকারী পরিচালক হিসেবে কাজ করেন। এর মধ্যে উল্লেখযোগ্য হলো, মালেক আফসারী, এনায়েত করিম, বদিউল আলম খোকন, জিল্লুর রহমান এবং আরো অনেকে।

এম বি মানিকের প্রথম পরিচালিত চলচ্চিত্র ‘নূরা পাগলা’। এ চলচ্চিত্রটি তিনি **বাহার উদ্দিন বাহার** নামে পরিচালনা করেন। পরবর্তী ছবি ‘দুর্ধর্ষ’ পরিচালনার সময় তিনি নাম পরিবর্তন করে **এম বি মানিক** রাখেন।

এম বি মানিক তার পরিচালনায় শেষ চলচ্চিত্র নির্মাণ করেন যার নাম "দুর্ধর্ষ প্রেমিক।" যা মুক্তি পাওয়ার পর অনেক লোকসান হয়। তারপরেই তিনি ভিসা নিয়ে যুক্তরাষ্ট্রে পাড়ি জমান। সেখানে একটি মুদি দোকান দেন।

প্রযোজনা প্রতিষ্ঠান
-------------------

এম বি মানিকের প্রযোজনা প্রতিষ্ঠানের নাম ছিল এইচ এ ফিল্ম ইন্টারন্যাশনাল।

পারিবারিক জীবন
--------------

তার স্ত্রীর নাম আসমা মানিক এবং তাদের তিন সন্তান হয়।

মৃত্যু
------

যুক্তরাষ্ট্রের নিউইয়র্কে দুর্বৃত্তের গুলিতে তিনি নিহত হন। ১৫ মে ২০১৪, বুধবারে স্থানীয় সময় বিকেল তিনটায় একদল চাঁদাবাজ এম বি মানিকের নিউইয়র্কের দোকানে এসে চাঁদা দাবি করে। তিনি চাঁদা দিতে অস্বীকৃতি জানালে তারা গুলি চালায়। এতে তিনি গুরুতর আহত হন, হাসপাতালে নেওয়ার পর তার মৃত্যু হয়। তার মরদেহ বাংলাদেশে নিয়ে আসা হয়, অনেক বাংলাদেশী চলচ্চিত্র অভিনেতা ও পরিচালক তার বাসায় গিয়ে শ্রদ্ধা জানান। মানিককে তার নিজ শহর ফেনীতে সমাহিত করা হয়।

তথ্যসূত্র
---------

1. ↑  "সন্ত্রাসী হামলায় যুক্তরাষ্ট্রে চলচ্চিত্র নির্মাতা মানিক নিহত"। *www.jugantor.com*। ১৫ মে ২০১৪।
2. ↑  "যুক্তরাষ্ট্রে গুলিতে পরিচালক এম বি মানিক নিহত"। *প্রথম আলো*। ১৬ মে ২০১৪।

বহিঃসংযোগ
---------

* ইন্টারনেট মুভি ডেটাবেজে এম বি মানিক (ইংরেজি)
**বিচারপতি মোঃ মোজাম্মেল হক** ছিলেন একজন বাংলাদেশি রাজনীতিবিদ ও আইনজীবী। তিনি ছিলেন বাংলাদেশ সুপ্রীম কোর্টের হাইকোর্ট বিভাগের সাবেক বিচারপতি এবং সিরাজগঞ্জ-৫ আসন থেকে বাংলাদেশ জাতীয়তাবাদী দল (বিএনপির) প্রার্থী হিসেবে ২০০১-এর নির্বাচনে সংসদ সদস্য নির্বাচিত হন।

জন্ম ও শিক্ষা জীবন
------------------

বিচারপতি মোজাম্মেল হক ১৯৩৫ সালের ১ ডিসেম্বর সিরাজগঞ্জ জেলার বেলকুচি থানার সুবর্ণসারা গ্রামে জন্মগ্রহণ করেন। তিনি রাজশাহী বিশ্ববিদ্যালয়ের ইতিহাস বিভাগ থেকে মাস্টার্স ডিগ্রি লাভ করেন এবং ঢাকা বিশ্ববিদ্যালয় থেকে এলএলবি ডিগ্রি অর্জন করেন।

কর্ম জীবন
---------

বিচারপতি মোজাম্মেল হক ১৫ সেপ্টেম্বর ১৯৬২ সালে হাইকোর্টের সনদ এবং সুপ্রিম কোর্ট আইনজীবী সমিতির সদস্য হিসেবে অন্তর্ভুক্ত হন।

১৯৮৮ সালের হাইকোর্ট বিভাগের বিচারপতি পদে নিয়োগ পান এবং ২০০০ সাল পর্যন্ত বিচারপতি হিসাবে নিযুক্ত ছিলেন। ২০০০-২০০৭ পর্যন্ত বাংলাদেশ প্রেস কাউন্সিলের চেয়ারম্যান হিসেবে দায়িত্ব পালন করেন। তিনি ২০০১-২০০৬ সাল পর্যন্ত চার দলীয় জোট মনোনীত (বিএনপির) সিরাজগঞ্জ জেলার বেলকুচির আসনের সংসদ সদস্য ছিলেন।

পারিবারিক পরিচয়
----------------

এএম মোজাম্মেল হকের ছেলে ও এক মেয়ে আমেরিকা প্রবাসী। তার বড় মেয়ে জেবুন্নেসা সহকারী মতিঝিল মডেল স্কুল অ্যান্ড কলেজের সহকারী শিক্ষক। অপর মেয়ে কামরুন্নেসা গৃহিণী।

মৃত্যু
------

বিচারতি মোঃ মোজাম্মেল হক ১৭ অক্টোবর ২০১৮ সাল বুধবার ভোর ৪টার দিকে রাজধানীর ইব্রাহিম কার্ডয়াক হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৮২ বছর। বার্ধক্যজনিত কারণ ছাড়াও বিভিন্ন রোগে ভুগছিলেন তিনি।

আরও দেখুন
---------

* অষ্টম জাতীয় সংসদ নির্বাচন, ২০০১
* অষ্টম জাতীয় সংসদ সদস্যদের তালিকা
* নবম জাতীয় সংসদ সদস্যদের তালিকা
* বাংলাদেশের জাতীয় সংসদের সদস্যদের তালিকা

তথ্যসূত্র
---------

1. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  বিচারপতি মোজাম্মেল হকের জানাজা সম্পন্ন দৈনিক ইনকিলাব
3. ↑  বিচারপতি মোজাম্মেল হকের ইন্তেকাল দৈনিক যুগান্তর
4. ↑  বিচারপতি মোজাম্মেল হক আর নেই বাংলাদেশ প্রতিদিন
5. ↑  বিচারপতি মোজাম্মেল হকের প্রথম জানাজা সম্পন্ন জাগোনিউজ টুয়েন্টিফোর
6. ↑  সাবেক বিচারপতি এম মোজাম্মেল হক আর নেই[*স্থায়ীভাবে অকার্যকর সংযোগ*] দৈনিক নয়া দিগন্ত

বহিঃসংযোগ
---------

* অষ্টম জাতীয় সংসদ সদস্য তালিকা (বাংলা) পিডিএফ - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
**ক্বারী ওবায়দুল্লাহ** বাংলাদেশি একজন উপস্থাপক, ক্বারী ও ইসলামি ব্যক্তিত্ব ছিলেন। তিনি ১৯৭০-৮০ দশকে মুসলিম বিশ্বের শ্রেষ্ঠ চারজন ক্বারীর মধ্যে অন্যতম ছিলেন। তিনি বাংলাদেশ বেতার ও বাংলাদেশ টেলিভিশনের একজন নিয়মিত ক্বারী ছিলেন। তিনি ঐতিহাসিক চকবাজার শাহী জামে মসজিদে ১৯৬২ সাল থেকে ২০০৬ সাল পর্যন্ত খতিবের দায়িত্ব পালন করেছেন। তার রেকর্ড করা আজান প্রতিদিন বাংলাদেশের সরকারি প্রচার মাধ্যম বাংলাদেশ বেতার, বিটিভি ও বিটিভি ওয়ার্ল্ডে প্রচারিত করে। এছাড়াও তিনি জাতীয় সংসদ অধিবেশনে কুরআন তিলাওয়াত করতেন। তিনি প্রেসিডেন্ট জিয়াউর রহমানের শিক্ষক ছিলেন। তাকে নিয়ে সৌদি আরবের রিয়াদ শহরে কুরআন ফাউন্ডেশন কমিটি গঠন করা হয়েছে।

বাল্যজীবন
---------

ওবায়দুল্লাহ ১৯৪৪ সালের ১ জানুয়ারি চট্টগ্রাম জেলার রাঙ্গুনিয়া উপজেলার কোদালা গ্রামের এক মুসলিম পরিবারে জন্ম গ্রহণ করেন। তার পিতার নাম শাহ মেহেরুজ্জামান ইসলামাবাদী, তিনিও একজন বিশিষ্ট আলেম ছিলেন। ওবায়দুল্লাহ তার পিতার নিকট বাল্য শিক্ষা সম্পন্ন করেন। এরপর ঢাকার লালবাগ জামেয়া মাদ্রাসায় ভর্তি হন। সেখানে হাফেজ্জি হুজুর ও আজিজুল হকের নিকট বুখারী শরীফসহ বিভিন্ন বিষয় শিক্ষা লাভ করেন।

কর্মজীবন
--------

লালবাগ কওমি মাদ্রাসা পড়া শেষ করে, ১৯৬২ সালে তিনি এখানেই বুখারী শরীফ পড়ানোর শিক্ষক হিসাবে নিয়োগ লাভ করেন। ১৯৬২ সালে তিনি নাজিমুদ্দিন রোডে অবস্থিত তৎকালীন পাকিস্তান রেডিওতে প্রথমবার কুরআন তেলাওয়াত করেন। তিনি বাংলাদেশের প্রথম জাতীয় সংসদ অধিবেশনেও উদ্বোধনী কুরআন তিলাওয়াত করেছেন। তার রেকর্ড করা আজানের ধ্বনি বাংলাদেশের সরকারি ও বেসরকারি টেলিভিশনে প্রতিদিন প্রচারিত হয়। তিনি ১৯৬৫ সাল থেকে ২০০৯ সাল নবম জাতীয় সংসদ অধিবেশন পর্যন্ত সংসদ অধিবেশনগুলোতে তিনি উদ্বোধনী কুরআন তিলাওয়াত করেছেন। শেখ মুজিবুর রহমান মাঝে মাঝে চকবাজার শাহী জামে মসজিদে গিয়ে তার পিছে নামাজ আদায় করেছেন। 

তিনি কুরআন তিলাওয়াতে একজন দক্ষ ব্যক্তি ছিলেন। তিনি তিনি সৌদি আরব, বাহরাইন, কাতার, সিঙ্গাপুর, দুবাই, লিবিয়াসহ বিভিন্ন দেশের আন্তর্জাতিক কুরআন তিলাওয়াত প্রতিযোগিতায় অংশগ্রহণ করেছেন এবং পুরস্কার লাভ করেছেন। সৌদি সরকার প্রধান ফয়সাল ও খালেদ তাকে দুইবার ক্বারী সম্মাননা প্রদান করেন।

মৃত্যু
------

তিনি ২০০৬ সালে বার্ধক্যজনি কারণে অসুস্থ হয়ে পরেন। তিনি শেষ জীবন ঢাকার কামরাঙ্গীর চরের এলাকায় কাটিয়েছেন, অবশেষে ২০১৬ সালের ২১ ডিসেম্বর ইন্তেকাল করেন। মৃত্যুর সময় তার বয়স ছিলো ৭২ বছর। তিনি স্ত্রী, ২ ছেলে, ৬ মেয়ে রেখে মৃত্যুবরন করেন। তাকে বায়তুল মোকাররম জাতীয় মসজিদ মাঠে দাফন করা হয়।

তথ্যসূত্র
---------

1. 1 2  "যে সব আলেমকে হারিয়েছে জাতি"। *jagonews24.com*। সংগ্রহের তারিখ ২০২২-০৯-২৩।
2. 1 2  "ক্বারী ওবায়দুল্লাহ (রহ:)"। *ইসলামিক অনলাইন মিডিয়া*। ২০১৬-১২-২২। সংগ্রহের তারিখ ২০২২-০৯-২৩।
3. ↑  QOWMIPEDIA। "ক্বারী উবায়দুল্লাহ এর সংক্ষিপ্ত পরিচয়"। *QOWMIPEDIA* (ইংরেজি ভাষায়)। সংগ্রহের তারিখ ২০২২-০৯-২৫।
4. ↑  "Institute – International Quran Recitation Association (IQRA)" (ইংরেজি ভাষায়)। সংগ্রহের তারিখ ২০২২-০৯-২৫।
5. ↑  "আন্তর্জাতিক খ্যাতিসম্পন্ন কারী মো. ওবায়দুল্লাহ আর নেই"। *jagonews24.com*। সংগ্রহের তারিখ ২০২২-০৯-২৩।
6. ↑  প্রতিবেদক, নিজস্ব। "কারি ওবায়দুল্লাহ আর নেই"। *Prothomalo*। সংগ্রহের তারিখ ২০২২-০৯-২৩।
7. ↑  "রিয়াদে ক্বারী ওবায়দুল্লাহ কোরআন ফাউন্ডেশনের কমিটি গঠন"। *আওয়ার ইসলাম*। সংগ্রহের তারিখ ২০২২-০৯-২৫।
8. ↑  "মৃত্যুর সাথে পাঞ্জা লড়ে অবশেষে জীবনাবসান ঘটলো ক্বারী মোহাম্মদ ওবায়দুল্লাহ'র"। *এস এন এন ২৪ ডট কম*। সংগ্রহের তারিখ ২০২২-০৯-২৫।
9. ↑  "প্রখ্যাত ক্বারী ওবায়দুল্লাহ'র ইন্তেকাল"। *DailyInqilabOnline*। সংগ্রহের তারিখ ২০২২-০৯-২৩।
প্যারিসে একোল নরমাল সুপেরিয়রের মূল প্রাঙ্গণ
**একোল নর্মাল সুপেরিয়র** (ফরাসি: École Normale Supérieure) ফ্রান্সের প্যারিস শহরে অবস্থিত একটি উচ্চশিক্ষা প্রতিষ্ঠান। এটি ১৭৯৪ সালে একটি শিক্ষক প্রশিক্ষণ কেন্দ্র হিসেবে প্রতিষ্ঠিত হয়। বর্তমানে এখান থেকে কিছু ছাত্র পাশ করে শিক্ষক হলেও বেশির ভাগ ছাত্র পড়াশোনা শেষ করে বিশ্ববিদ্যালয়ে অধ্যাপনার কাজে কিংবা সরকারী চাকুরিতে যোগদান করে। বিদ্যালয়টি প্যারিসের শিক্ষা ও সংস্কৃতির বিখ্যাত কেন্দ্র পশ্চিম তীর এলাকাতে অবস্থিত। মূল ক্যাম্পাসটি প্যারিসের ৫ম আরোঁদিসমঁ এলাকার উল্ম সড়কে (rue d'Ulm) অবস্থিত।

একোল নর্মাল সুপেরিয়রে স্নাতক ও স্নাতকোত্তর উভয় ধরনের পড়াশোনার জন্যই ব্যবস্থা আছে। এখানে গণিত, কম্পিউটার বিজ্ঞান, পদার্থবিজ্ঞান, জীববিজ্ঞান, রসায়ন, ভূবিজ্ঞান, আধুনিক সাহিত্য, বিদেশী ভাষা, চিরায়ত পাঠ, দর্শন, ইতিহাস, ভূগোল এবং সামাজিক বিজ্ঞানসমূহের জন্য ডিপার্টমেন্ট আছে। বিদ্যালয়টি ফ্রান্সের গ্রঁত একোল বা সবচেয়ে মর্যাদাপূর্ণ উচ্চশিক্ষা প্রতিষ্ঠানগুলির একটি। ভর্তি হতে ইচ্ছুক ছাত্রদেরকে মাধ্যমিক স্কুল পর্যায় পাস করে অত্যন্ত প্রতিযোগিতামূলক পরীক্ষায় অবতীর্ণ হতে হয়। বেশির ভাগ প্রার্থী মাধ্যমিক বিদ্যালয় পাস করার পর আরও দুই থেকে তিন বছর এই পরীক্ষার জন্য প্রস্তুতি নেয়।

একোন নর্মাল সুপেরিয়রের ছাত্ররা পড়াশোনা চলাকালীন অবস্থায় বৃত্তি পায়। পড়াশোনার বিষয়বস্তু নির্বাচনের ব্যাপারে তাদের যথেষ্ট স্বাধীনতা আছে। এ ব্যাপারে স্কুল থেকে সম্প্রতি পাস করা প্রাক্তন ছাত্ররা তাদেরকে সাহায্য করে।

একোল নর্মাল সুপেরিয়র থেকে উত্তীর্ণ বিখ্যাত ছাত্রদের মধ্যে আছেন দার্শনিক জঁ-পল সার্ত্র্‌ ও অঁরি বের্গসন, রসায়নবিদ ও জীববিজ্ঞানী লুই পাস্তুর এবং রাজনৈতিক নেতা লেওঁ ব্লুম।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।
2. ↑  "Decree of 11 June 2009"। French Ministry of Higher Education। সংগ্রহের তারিখ ২০১৪-১১-২০।
3. 1 2  "Faits et chiffres - École normale supérieure - Paris"। Ens.fr। ২০১৩-১২-০৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-১৫।
**ওবি পুরস্কার** বা **অফ-ব্রডওয়ে থিয়েটার পুরস্কার** নিউ ইয়র্ক সিটির মঞ্চ অভিনয়শিল্পী ও মঞ্চদলের স্বীকৃতি প্রদানের লক্ষ্যে *দ্য ভিলেজ ভয়েস* সংবাদপত্র কর্তৃক প্রদত্ত বার্ষিক পুরস্কার। ২০১৪ সালের সেপ্টেম্বর থেকে আমেরিকান থিয়েটার উইং যৌথভাবে এই পুরস্কার প্রদান ও পরিচালনা করে আসছে। টনি পুরস্কার যেমন ব্রডওয়ে মঞ্চনাটকগুলোকে পুরস্কৃত করে, ওবি পুরস্কার অফ-ব্রডওয়ে এবং অফ-অফ-ব্রডওয়ে মঞ্চনাটকগুলোকে পুরস্কৃত করে। আজীবন সম্মাননা পুরস্কার এবং সেরা নতুন মার্কিন মঞ্চনাটক ছাড়া নির্দিষ্ট কোন বিভাগ নেই। অভিনেতা ও অভিনেত্রীদের জন্য আলাদা কোন বিভাগ নেই, দুই পুরস্কারই একত্রে অভিনয়ের পুরস্কার হিসেবে প্রদান করা হয়। এই পুরস্কারের ক্ষেত্রে কোন মনোনয়ন প্রদান করা হয় না।

ইতিহাস
------

ওবি পুরস্কার প্রবর্তন করেন *দ্য ভিলেজ ভয়েস*-এর সম্পাদক এডউইন (এড) ফ্যাঞ্চার। মঞ্চ সমালোচক জেরি টলমারের নির্দেশনায় ১৯৫৬ সালে প্রথমবারের মত এই পুরস্কার প্রদান করা হয়। শুরুতে শুধু অফ-ব্রডওয়ে মঞ্চনাটকগুলো এই পুরস্কারের জন্য বিবেচিত হত। ১৯৬৪ সাল থেকে অফ-অফ-ব্রডওয়ে মঞ্চনাটকগুলোকেও এই পুরস্কারের জন্য বিবেচনায় আনা হয়। প্রথম ওবি পুরস্কারের আয়োজন অনুষ্ঠিত হয় হেলেন গিস ক্যাফেতে।

আজীবন সম্মাননা ও সেরা নতুন মার্কিন মঞ্চনাটক পুরস্কার ব্যতীত ওবি পুরস্কারের নির্দিষ্ট কোন বিভাগ নেই। বিজয়ী অভিনেতা ও অভিনেত্রীদের একটি বিভাগের অধীনে পুরস্কৃত করা হয়। এই পুরস্কারের জন্য কোন মনোনয়ন প্রদান করা হয় না। এখন পর্যন্ত প্রদত্ত পুরস্কারের বিভাগসমূহ ছিল অভিনয়, পরিচালক, সেরা নির্মাণ, পরিকল্পনা, বিশেষ উল্লেখ ও আজীবন সম্মাননা। প্রতি বছর সবগুলো বিভাগের জন্য পুরস্কার প্রদান করা হয় না। *দ্য ভিলেজ ভয়েস* নির্বাচিত মঞ্চদলকে বার্ষিক ওবি অনুদান প্রদান করে থাকে। ২০১১ সালে মেট্রোপলিটান প্লেহাউজ ও ওয়াক্কা ওয়াক্কা প্রডাকশন্সকে $২,০০০ করে অনুদান প্রদান করা হয়। এছাড়া অভিনব ও নতুন মঞ্চনাটক নিয়ে কাজ করে এমন মঞ্চদলকে রস ভেৎজস্টেওন অনুদান নামে একটি পুরস্কার প্রদান করা হয়, যা সাবেক মঞ্চ সম্পাদকের নামানুসারে রাখা হয়। এই পুরস্কারের পরিমাণ ২০০৯ সাল পর্যন্ত ছিল $২,০০০; ২০১১ সালে $১,০০০ প্রদান করা হয়।

পুরস্কারের বিভাগ
----------------

* সেরা অভিনেত্রী
* সেরা অভিনেতা
* সেরা অভিনয়শিল্পীদল
* আজীবন সম্মাননা পুরস্কার
* সেরা নতুন মার্কিন মঞ্চনাটক
* নাট্যকারের পুরস্কার
* পরিকল্পনা পুরস্কার
* বিশেষ উল্লেখ
* ওবি অনুদান
* রস ভেৎজস্টেওন পুরস্কার

তথ্যসূত্র
---------

1. ↑  হিলি, প্যাট্রিক (১৮ মে ২০০৯)। "'Ruined' Wins Obie Awards"। *দ্য নিউ ইয়র্ক টাইমস* (ইংরেজি ভাষায়)। সংগ্রহের তারিখ ৪ ফেব্রুয়ারি ২০২১।
2. ↑  ভিন্স, আলেট্টি (১২ অক্টোবর ২০১৪)। "Helen Gee 1919–2004"। *ভিলেজ ভয়েস*। সংগ্রহের তারিখ ৪ ফেব্রুয়ারি ২০২১। [*স্থায়ীভাবে অকার্যকর সংযোগ*]
3. ↑  গান্স, অ্যান্ড্রু (১৭ এপ্রিল ২০০৮)। "Camp, Harris, Merkerson, Marvel and White to Present at Obies; Passing Strange to Perform"। *প্লেবিল*। ২০০৮-০৫-০৯ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২১।
4. ↑  গান্স, অ্যান্ড্রু (১৬ মে ২০১১)। "'Chad Deity', Ethan Hawke, Laurie Metcalf, Thomas Sadoski, Charlayne Woodard Win Obie Awards"। *প্লেবিল*। ২০১১-০৫-২০ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২১।
5. ↑  কক্স, গর্ডন (১৮ মে ২০০৯)। "Off Broadway event"। *ভ্যারাইটি*। ২০০৯-০৫-২১ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২১।

বহিঃসংযোগ
---------


উইকিমিডিয়া কমন্সে **ওবি পুরস্কার** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
**এমটিএল ব্লগ** একটি মন্ট্রিল ভিত্তিক স্থানীয় নিউজ ব্লগ যা চার্লস ল্যাপোয়েন্ট এবং জোশুয়া ম্যাক্রে দ্বারা প্রতিষ্ঠিত এবং নার্সিটি মিডিয়া দ্বারা মালিকানাধীন। এটি ২০১২ সালে স্থানীয় এবং আন্তর্জাতিক সংস্করণ উভয় ভাবেই প্রতিষ্ঠিত হয়। সাইটটিতে স্থানীয় ও কানাডার সংবাদ, সেরা তালিকা, উস্কানিমূলক নিবন্ধ এবং ব্লগ প্রকাশ করে থাকে।

ইতিহাস
------

এমটিএল ব্লগ প্রাথমিকভাবে মন্ট্রিলে চাক লাপয়েন্ট এবং জোশুয়া ম্যাক্রে দ্বারা ২০১২ সালে চালু করা হয় নৈশ ফটোগ্রাফি এবং নৈশ পার্টির উপর দৃষ্টি রেখে । 

২০১৩ সালে, ওয়েবসাইটটি এমটিএল ব্লগ ইনকর্পোরেটেড এর সাথে অন্তর্ভুক্ত হয়েছিল এবং স্থানীয় তালিকাভুক্ত শৈলীতে আরও কিছু বিষয়বস্তু তৈরি করা শুরু করেছিল এবং আরও কিছু জেনেরিক ছিল। এই সময়ে সংস্থায় অবদান রাখার মূল পরিচালনাকারী অংশীদাররা হলেন মাইকেল ডি'আলমন্ত (প্রধান লেখক), নাটালি সলোমন এবং কুইনি-মেরি নোশি (সৃজনশীল নেতৃত্ব)।  এমটিএল ব্লগের প্রথম অফিস সেন্ট লরেন্ট বুলেভার্ডের কিউসি মন্ট্রিয়ালে ছিল।

২০১৪ এবং ২০১৬ সালে, আরও উত্তেজক কন্টেন্ট তৈরি করে এবং স্থানীয় তালিকাগুলিতে ফোকাস করে ব্লগটির জনপ্রিয়তা প্রসার লাভ করেছে।

বিতর্ক
------

২০১৩ থেকে ২০১৪ সালের মধ্যে, ব্লগটি জনসাধারণের মধ্যে নেতিবাচক দৃষ্টি আকর্ষণ করেছিল কারণ *"তাদের প্রতিবেদনে মৌলিক তথ্যগুলি ভুল হওয়া থেকে তাদেন বিষয়বস্তু চুরি করা, শুরু করে সংবেদনশীল ব্যাপার প্রকাশ করা পর্যন্ত সবকিছুই"* অভিযোগ করা হয়েছিল *।*  এমটিএল ব্লগ বিষয়বস্তুর বিনিময়ে অর্থ গ্রহণের জন্য উল্লেখযোগ্যভাবে সমালোচিত হয়েছিল। ফলস্বরূপ, সামাজিক যোগাযোগমাধ্যমে #stopmtlblog আন্দোলনের পাশাপাশি বেশ কয়েকটি মক ওয়েবসাইট প্রকাশিত হয়েছিল।  বেশিরভাগ স্পুফ ওয়েবসাইটগুলি ট্রেডমার্ক এবং কপিরাইট লঙ্ঘনের কারণ বন্ধ করা হয়েছিলো।

২০১৫ সালে লেখক ইরিনা টি  সম্পর্ক এবং ডেটিং সম্পর্কে একাধিক উস্কানিমূলক নিবন্ধ লিখেছিলেন। এমটিএল ব্লগে তাঁর লেখার অবস্থান থেকে তাকে বরখাস্ত করার দাবিতে আবেদন পত্র এবং একটি খোলা চিঠি প্রেরণ করা হয়েছিলো

তথ্যসূত্র
---------

1. ↑  "MTL (Montreal) Blog"। *Internet Archive : Wayback Machine*। Archived from the original on ৩ এপ্রিল ২০১৩। সংগ্রহের তারিখ ৮ এপ্রিল ২০১৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "MTL Blog Inc."। *Federal Corporation Information - 868390-5*। সংগ্রহের তারিখ ৮ এপ্রিল ২০১৭।
3. ↑  "MTL Blog removes 'hot' articles based on students' social media profiles"। *CBC News* (ইংরেজি ভাষায়)। ২০১৬-০৯-২৩।
4. ↑  "The Concordian blacklists the despicable MTL Blog"। *The Concordian*। ২০ সেপ্টেম্বর ২০১৬। ২২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২১।
5. ↑  Faguy, Steve। "40 questions about MTL Blog's ethics (UPDATED)"। *Fagstein*। সংগ্রহের তারিখ ২০ ফেব্রুয়ারি ২০১৮।
6. ↑  D'Alimonte, Michael। "7 Websites That Spoof MTL Blog"। *MTL Blog*। mtlblog.com। সংগ্রহের তারিখ ২০ ফেব্রুয়ারি ২০১৮।
7. ↑  Beland, Veronique (৩০ ডিসেম্বর ২০১৫)। "Les 10 personnalités québécoises féminines à surveiller en 2016"। *Narcity Montreal*। ৭ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২১।
8. ↑  Beaudin, Marlie (১৬ জুন ২০১৬)। "Une Montréalaise quitte tout pour vivre le grand amour en Thaïlande"। *Journal de Montreal*।
9. ↑  Meagan Boisse (৩ ডিসেম্বর ২০১৫)। "An Open Letter to MTLBlog and Irina Terehova"। *The Link*।

বহিঃসংযোগ
---------

* প্রাতিষ্ঠানিক ওয়েবসাইট
**এমটিভি আনপ্লাগড** একটি এমটিভি টেলিভিশন ধারাবাহিক যেখানে অনেক জনপ্রিয় সঙ্গীত শিল্পী গান পরিবেশন করে থাকেন। এই অনুণ্ঠানে যে গানগুলো পরিবেশন করা হয় সেগুলো আগে শিল্পী দ্বারা আনুষ্ঠানিকভাবে মুক্তি দেয়া হয়।

মৌসুম ১
-------

এই মৌসুম দশ পর্বের ছিল, যা ২০১১ সালের ১ অক্টোবরে আনুষ্ঠানিকভাবে প্রচারিত হয়। সকল সঙ্গীত শিল্পী সেসকল গান পরিবেশন করেন যা আগেই মুক্তি পেয়েছিল।

পর্ব ১ (অক্টোবর ১, ২০১১ সাল)
রাব্বি শেরগিল
বুল্লাহ কি জানা
* বিলকিস
* হীর
* ছাল্লা
* গঙ্গা
* তেরে বিন
* জুগি

পর্ব ২ (অক্টোবর ৮, ২০১১ সাল)
মোহিত চৌহান
* মাজাক্কালি
* মাই নি মেরিয়ে
* গঙ্গা নাহালিয়ে
* গুঞ্চা কই
* ডুবা ডুবা
* বাবাজি
* তুমসে হি

মৌসুম ২
-------

অনুষ্ঠানটির দ্বিতীয় মৌসুম আনুষ্ঠানিকভাবে নভেম্বর ৩, ২০১২ সালে প্রচারিত হয়। প্রায় দেড় মাস আগে দ্বিতীয় মৌসুমের প্রোমো ইউটউব এবং তাদের নিজস্ব সাইটে মুক্তি দেয়।

পর্ব ১(নভেম্বর ২০১২)
এ আর রহমান
* ইয়ে জো দেশ হে মেরা
* রেহনা তু
* ফির সে উড় ছেলা (**অরুণ এইচ,কে**)
* তু বোলে (নীতি মোহান)
* নেনজুকুলে
* আজ জানে কি জিদ না কারো
* দিল সে রে

বহিঃসংযোগ
---------

* এমটিভি আনপ্লাগড  ওয়েব্যাক মেশিনে আর্কাইভকৃত ১২ জানুয়ারি ২০১৫ তারিখে
* এমটিভি আনপ্লাগড মৌসুম ৪
২০১২ সালের **ওভার দ্য লিমিট** হলো ডাব্লিউডাব্লিউই দ্বারা প্রযোজিত তৃতীয় এবং সর্বশেষ ওভার দ্য লিমিট পে-পার-ভিউ ইভেন্ট। এটি মে ২০, ২০১২ সালে পিএনসি এরেনা, রালেইগ, নর্থ ক্যারোলাইনায় অনুষ্ঠিত হয়। বিগত দুই পিপিভিতে মেইন ইভেন্ট "আই কুইট" ম্যাচ হলেও ২০১২ সালে একটি নো ডিস্কোয়ালিফিকেশন ম্যাচ অনুষ্ঠিত হয়। ২০১৩ সালে ওভার দ্য লিমিট এর পরিবর্তে ব্যাটেলগ্রাউন্ড অনুষ্ঠিত হয়।

ইভেন্টে দশটি ম্যাচ অনুষ্ঠিত হয় যার মধ্যে নয়টি সরাসরি দেখানো হয়। মেইন ইভেন্টে জন লউরিনিটিস জন সিনাকে একটি "নো ডিস্কোয়ালিফিকেশন" ম্যাচে হারায়। আরো দেখা যায় সিএম পাংক ড্যানিয়েল ব্রায়ানকে হারিয়ে ডাব্লিউডাব্লিউই চ্যাম্পিয়নশিপ, এবং শেইমাস আলবার্তো দেল রিও, রেন্ডি অরটন এবং ক্রিস জেরিকোকে হারিয়ে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ রিটেইন করে।

এই ইভেন্টটি ১,৬৭,০০০ ক্র‍য় সংগ্রহ করে, যা আগের বছরের ইভেন্ট ১৪০,০০০ থেকে বেশি।

তথ্যসূত্র
---------

1. ↑  "Recent WWE attendance figures (5/19 to 5/21)"। Wrestleview.com। সংগ্রহের তারিখ ২০১২-০৫-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "WWE Reports 2012 Second Quarter Results" (পিডিএফ) (সংবাদ বিজ্ঞপ্তি)। WWE। আগস্ট ২, ২০১২। নভেম্বর ১৮, ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ আগস্ট ৫, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ওমান-সংযুক্ত আরব আমিরাত সম্পর্ক**, ওমান এবং সংযুক্ত আরব আমিরাত এর মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশই মুসলিমপ্রধান দেশ এবং উভয় দেশের রাষ্ট্রধর্মই ইসলাম।। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। এছাড়াও উভয়েই আরব বিশ্ব এর অংশ এবং একই সাথে মধ্যপ্রাচ্য অঞ্চলেই অবস্থিত। তাই সাংস্কৃতিক দিক দিয়েও এই দুই দেশের মাঝে অনেক মিল পাওয়া যায়। একই সঙ্গে এই দুই প্রতিবেশী দেশের মাঝে অভিন্ন সীমা রয়েছে। ওমানের ২ টি ছিটমহল রয়েছে এই অংশে এবং শুধুমাত্র সংযুক্ত আরব আমিরাতের মধ্য দিয়েই এই ছিটমহলে প্রবেশ সম্ভব। এই ছিটমহলগুলোর সঙ্গে ওমান উপসাগর এর সীমানাও পাওয়া যায়।

দুই দেশের মধ্যে আন্তরিক কূটনৈতিক সম্পর্ক রয়েছে। ওমানের রাজধানী মাস্কাট এ সংযুক্ত আরব আমিরাতের একটি স্থায়ী দূতাবাস রয়েছে। অপরদিকে, সংযুক্ত আরব আমিরাতের রাজধানী দুবাইতে ওমানের একটি স্থায়ী দূতাবাস রয়েছে। 
ওমান এবং সংযুক্ত আরব আমিরাত উভয় দেশই অর্গানাইজেশন অব ইসলামিক কোঅপারেশন (ওআইসি) এবং গালফ কো-অপারেশন কাউন্সিল (জিসিসি) এর সদস্য।

২০১০ সালের নভেম্বর-ডিসেম্বর মাসে অভিযোগ ওঠে যে, সংযুক্ত আরব আমিরাত, ওমানে একটি বৃহৎ গোয়েন্দা তৎপরতা চালাচ্ছিল এবং ওমানের সরকার তা উদ্ঘাটন করতে সক্ষম হয়। এই অভিযোগে আরও বলা হয়, সংযুক্ত আরব আমিরাত, ওমানের সরকার এবং সেনাবাহিনীর ওপর গোয়েন্দা তৎপরতা চালায়। ওমানের সরকার সমর্থিত সূত্র থেকে জানা যায়, এই চক্রান্তের জেরে, সংযুক্ত আরব আমিরাতের কয়েকজন নাগরিককে আটক করা হয়।

ওমান সরকারের তরফ থেকে ধারণা করা হয়, ওমানের সুলতান, কাবুস বিন সাইদ আল সাইদ কে উৎখাতের জন্য এই গোয়েন্দা তৎপরতা চালানো হতে পারে। এছাড়াও, ওমান এবং ইরানের মধ্যকার সম্পর্কের ব্যাপারে তথ্য সংগ্রহও এই গোয়েন্দা তৎপরতার কারণ হয়ে থাকতে পারে বলে ওমান সরকার মনে করে। তবে এরপর ওমান এবং সংযুক্ত আরব আমিরাতের মধ্যকার সম্পর্কের অবনতি ঘটে। কিন্তু সংযুক্ত আরব আমিরাত সরকার সবসময়ই এই গোয়েন্দা কার্যক্রমে তাদের উপস্থিতির বিষয়টি প্রত্যাখ্যান করে।

এর জেরে ওমানের সুলতান আবুধাবি তে অনুষ্ঠিত গালফ কো-অপারেশন কাউন্সিল (জিসিসি) এর সভায় অংশগ্রহণ করেন নি, যদিও এই সংস্থার অন্যান্য সদস্য রাষ্ট্রের রাষ্ট্রপ্রধানরা সবাই উপস্থিত ছিলেন। তবে পরবর্তীতে কুয়েতের আমির এর মধ্যস্থতায় দুই দেশ আলোচনায় বসে এবং বর্তমানে দুই দেশের মাঝে অন্ত্যন্ত আন্তরিক সম্পর্ক রয়েছে।

তথ্যসূত্র
---------

1. ↑  "Oman uncovers 'spy network' but UAE denies any links"। bbc.co.uk। ৩১ জানুয়ারি ২০১১। সংগ্রহের তারিখ ১৪ ফেব্রুয়ারি ২০১৬।
2. ↑   । মার্চ ৮, ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ২৮, ২০১১।  `|শিরোনাম=` অনুপস্থিত বা খালি (সাহায্য)
**'এমপেরর' জলপ্রপাত** (ইংরেজি: Emperor, অনুবাদ 'সম্রাট') কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি জলপ্রপাত। এটি রবসন নদীর উপর বৃহত্তম এবং সর্বাধিক পরিচিত জলপ্রপাত। এটি রবসন নদীর বার্গ হ্রদের নির্গমন নালী হতে উৎপন্ন হয়ে কিছুটা দূরে এবং দক্ষিণ-পশ্চিমে কোনে অবস্থিত।

ভৌগোলিক ও ভূতাত্বিক অবস্থা
--------------------------

*'এমপেরর' জলপ্রপাতের* বার্গ হ্রদের নির্গমন নালী হতে উৎপন্ন হয়ে রবসন পর্বতের পাদভূমিতে পতিত হয়েছে। এটির উচ্চতা ১৪২ ফুট(৪৩ মিটার), সমুদ্রপৃষ্ঠ থেকে ৫৩০০ ফুট উপরে অবস্থিত। উপর থেকে পতনের সময় জলস্রোতের অর্ধেক পথে একটি ভূমিস্তরের বাঁধা পেয়ে পতিত হয়। বাঁধাপ্রাপ্ত পানির নিম্নগামী প্রবাহটি দৃশ্যত 'মুরগির লেজে'র মত দেখতে, এর ফলে জলের ঝাপটা তৈরী হয়, যা প্রায় ৬০-৮০ পর্যন্ত দূরে ছড়ায়।

অভিগম্যতা
---------

এমপেরর জলপ্রপাতে গমনের জন্য, বার্গ হ্রদের মেঠোপথ ধরে প্রায় ১৫ কিমি, এবং ভূ-পৃষ্ট হতে প্রায় ২৫০০ ফিট উপরে উঠতে হয়।

চিত্রশালা
---------

* 'এমপেরর' জলপ্রপাতের প্বার্শচিত্র'এমপেরর' জলপ্রপাতের প্বার্শচিত্র
* জলপ্রপাতের নিকটচিত্রজলপ্রপাতের নিকটচিত্র
* উঁচু স্থান হতে জলপ্রপাতের দৃশ্য উঁচু স্থান হতে জলপ্রপাতের দৃশ্য

তথ্যসূত্র
---------

1. ↑  Waterfalls of the Pacific Northwest: Emperor Falls
2. ↑  "Emperor Falls"। ব্রিটিশ কলাম্বিয়া জিওগ্রাফিকাল নেমস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Emperor Falls, British Columbia, Canada - World Waterfall Database"। *www.worldwaterfalldatabase.com* (ইংরেজি ভাষায়)। সংগ্রহের তারিখ ২০২১-০৫-১৬।
4. ↑

প্রবেশদ্বার: ভূগোলউইকিপিডিয়ার সহপ্রকল্পে **এমপেরর জলপ্রপাত**:কমন্স হতে **মিডিয়া**উইকিউপাত্ত হতে **উপাত্ত**
**ওমান রেল** একটি রাষ্ট্রায়ত্ত রেলওয়ে সংস্থা, যা ওমানে রেল পরিবহনের সাথে সম্পর্কিত। এটি ওমান সরকারের পরিবহন ও যোগাযোগ মন্ত্রণালয়ের মালিকাধীন এবং পরিচালিত হয়ে থাকে। সংস্থাটি জুন ২০১৪ সালে প্রতিষ্ঠিত হয়েছিল। সংস্থাটির সদর দপ্তর মাস্কাটের আল কুরুমে অবস্থিত।

ইতিহাস
------

বর্তমানে ওমানে রেলের কোনো অবকাঠামো নেই। সমগ্র ওমান জুড়ে রেল নেটওয়ার্ক গড়ে তোলাই হচ্ছে সংস্থাটির বর্তমানে দায়িত্ব। বর্তমানে ওমান রেল প্রস্তাবিত উপসাগরীয় রেলপথের অংশ হিসাবে সোহারের সাথে সংযুক্ত আরব আমিরাত সীমান্তে বুরাইমিকে সংযুক্ত করতে চায়। প্রস্তাবিত লাইনটি ২০৭ কিলোমিটার, ডাবল ট্র্যাক, স্ট্যান্ডার্ড-গেজ লাইন হবে ৩২.৪ কিলোমিটার অ্যাক্সেল লোড এবং একটি লোডিংগেজ যা ডাবল স্ট্যাক ধারক ট্রেনের জন্য উপযুক্ত হবে। লাইনটি ইআরটিএমএস লেভেল ব্যবহার করবে। প্রাথমিকভাবে ডিজেল ইঞ্জিনগুলো লাইনে চলবে, তবে পরিকল্পনা মাফিক ভবিষ্যতে বিদ্যুতায়নের জন্য একটি বিকল্প উপায়ও সরবরাহ করবে। ওমানের রেলওয়ে প্রকল্পের পরবর্তী ধাপটি দুইটি পর্যায়ে নির্মিত হবে। প্রথমে, ১১ কিলোমিটারের (৬.৮ মাইল) অংশটি হাফীট থেকে ইব্রির সাথে পূর্ববর্তী লাইনটিকে সংযুক্ত করবে। পরবর্তীতে এটি ইব্রি থেকে প্রস্তাবিত নতুন অর্থনৈতিক অঞ্চল, তার দিকে ১২৬ কিলোমিটার বাড়ানো হবে। ভবিষ্যতের পরিকল্পনাগুলোর মধ্যে রয়েছে আল ধহিরা ছাড়িয়ে নেটওয়ার্ক সম্প্রসারণ করা, মধ্য ওমানের মরুভূমির বিস্তৃত অঞ্চল ঘাবা হয়ে হাইমা পর্যন্ত, দক্ষিণাঞ্জলের শাখা থেকে আল ডকমে (এবং পরবর্তীতে ইয়েমেনি সীমান্তে মজিয়ুনাহে) এবং অন্য আরো একটি শাখা থেকে সালালাহ পর্যন্ত। রেল নেটওয়ার্কের চূড়ান্ত পর্বটি দক্ষিণ-উত্তর লাইনের আল-ডকম হয়ে আমল থেকে মাস্কাট এবং সোহার পর্যন্ত পরিকল্পনা করা হয়েছে।

ওমানের রেল খুবই গতিময়। যাত্রীবাহী রেলগুলো ঘণ্টায় ২২০ কিমি গতিবেগে ভ্রমণ করতে পারে। অন্যদিকে মালবাহী ট্রেনগুলো ঘণ্টায় ১২০ কিলোমিটার গতিবেগের মধ্যে সীমাবদ্ধ থাকতে হয়।

নাবিল আল বিমানি, এশিয়াড গ্রুপের বন্দর এবং ফ্রি জোনের দলীয় প্রধান, জানিয়েছিলেন যে ওমানের প্রথম রেলপথটি হবে একিটি কার্গো লাইন যা মঙ্গি আল-শুয়াইমহ এবং আল-ডুকমকে সংযুক্ত করবে; যা ধাতব উৎপাদন ক্ষেত্রগুলোর উৎপাদন এবং রফতানির সাথে সম্পর্কিত। আল বিমানি আরো বলেন: "রেল প্রকল্পের সাথে সম্পর্কিত বেশ কয়েকটি প্রক্রিয়া সম্পন্ন হয়েছে, সমীক্ষা প্রস্তুতি যা নিশ্চিত করেছে যে রিজার্ভগুলো ভাল এবং প্রকল্পের অর্থনৈতিক মান বেশি হবে। তদুপরি, খনির ব্যবসার সাথে এই প্রকল্পের নিবিড় সম্পর্ক রয়েছে এবং এর সাথে যুক্ত রফতানি ও উৎপাদন সুবিধাও রয়েছে। সমস্ত লাইসেন্স এবং প্রকল্পের স্কেচও সংশ্লিষ্ট কর্তৃপক্ষ দ্বারা সম্পন্ন হয়েছে।"

তথ্যসূত্র
---------

1. ↑  "Oman's rail strategy gathers steam"। *Oxford Business Group*। ১২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৭।
2. 1 2 3  Smith, Kevin। "2015: a key year for Oman Rail"। *International Rail Journal* (ইংরেজি ভাষায়)। সংগ্রহের তারিখ ১২ ফেব্রুয়ারি ২০১৭।
3. ↑  "Cotact Us"। Oman Rail। ১৭ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ মে ২০১৭।
4. ↑  "Project"। *Oman Rail*। ১২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৭।
5. 1 2  "Oman's rail project to become a reality"। *Times of Oman* (ইংরেজি ভাষায়)। ১৮ ডিসেম্বর ২০১৮। সংগ্রহের তারিখ ২৯ মার্চ ২০১৯।

বহি:সংযোগ
---------

অফিসিয়াল ওয়েবসাইট  ওয়েব্যাক মেশিনে আর্কাইভকৃত ২৩ নভেম্বর ২০১৯ তারিখে
**এনরিক প্রাত দ্য লাঁ রিবা আই সারা** (কাতালান উচ্চারণ: [ənˈrik ˈpɾad də ɫə ˈriβə]) (২৯শে নভেম্বর, ১৮৭০ – ১লা আগস্ট, ১৯১৭) একজন কাতালান রাজনীতিবিদ, আইনবিদ এবং লেখক ছিলেন। তিনি সেন্টার এসকোলার কাতালানিস্তার সদস্য ছিলেন, যেখানে কাতালান জাতীয়তাবাদের সংজ্ঞা তৈরি হয়েছিল। তিনি ৬ই এপ্রিল, ১৯১৪ সালে কাতালোনিয়া কমনওয়েলথের সভাপতি হন এবং আমৃত্যু তিনি ঐ পদে সমাসীন ছিলেন। তিনি রাজনীতির উপর *লাঁ ন্যাশনালিতাত কাতালানা* নামক একটি বই লেখেন, যার ফলে বৃহত্তর কাতালোনিয়ার স্বায়ত্তশাসন চালু হয়।

প্রথম জীবন
----------

এনরিক প্রাত দ্য লাঁ রিবা আই স্যারা ২৯শে নভেম্বর, ১৮৭০ সালে ক্যাস্টেলটের্সোল (একটি গ্রাম্য শহর) বার্সেলোনা, কাতালোনিয়া, স্পেনে এক সমৃদ্ধশালী রোমান ক্যাথলিক রক্ষণশীল পরিবারে জন্মগ্রহণ করেন। তিনি বার্সেলোনা বিশ্ববিদ্যালয় থেকে আইন বিষয়ে পড়েন এবং মাদ্রিদ কেন্দ্রীয় বিশ্ববিদ্যালয় থেকে ডিগ্রী লাভ করেব।

রাজনৈতিক জীবন
-------------

প্রাত দ্য লাঁ রিবা কলেজে থাকাকালীন কাতালান জাতীয়তাবোধে উদ্বুদ্ধ হন। ১৮৮৭ সালে তিনি সেন্টার এসকোলার কাতালানিস্তার সদস্য হন। তিনি সাংস্কৃতিক ও রাজনৈতিক সংস্থা *ইউনিও কাতালানিস্তা*র (Unió Catalanista) গুরুত্বপূর্ণ সদস্য হয়ে ওঠেন যেখানে তিনি কিছু ম্যানিফেস্টোর তৈরি করেন। তন্মধ্যে বিখ্যাত *মিসেজ আল রেই দেলস হেল লেন্‌স* (১৮৯৭) উল্লেখযোগ্য। ১৮৯১ সালে তিনি ইউনিওর সেক্রেটারী পদে অভিষিক্ত হন। তিনি কাতালান জাতীয়তাবোধ সমৃদ্ধ নানা লেখা লেখেন যেমনঃ *কম্পেন্ডি দ্য লাঁ ডক্টরিনা কাতালানিস্তা* এবং *কম্পেন্ডি দ্য লাঁ হিস্টোরিয়া দ্য কাতালুনিয়া*। তিনি *লা রেনেসাঁস* নামক সাময়িকীর প্রতিষ্ঠাতা। ১৮৯৯ সালে তিনি কাতালান জাতীয়তাবাদীকে রাজনীতিতে নিয়ে যান, প্রথমত সেন্টার ন্যাশনাল কাতালাতে এবং পরবর্তীতে রিজিওনালিস্ট লীগ-এ। রিজিওনালিস্ট লীগ ছিল ১৯০১ সালে প্রাত দ্য লাঁ রিবা কর্তৃক প্রতিষ্ঠিত একটি ডানপন্থী কাতালান রাজনৈতিক দল। দলটি কাতালোনিয়ার বৃহত্তর প্রশাসনিক স্বায়ত্তশাসন দাবি করে।

প্রাত দ্য লাঁ রিবা *বেজেস দ্য মানরেসা* নামে পরিচিত আঞ্চলিক সংবিধান রচনার জন্য প্রতিষ্ঠিত সংসদের সেক্রেটারী ছিলেন এবং এটি ১৮৯২ সালে কাতালান স্বায়ত্তশাসন ভাস্কর্যর দিকে ধাবিত হবার প্রথম পদক্ষেপ ছিল। তিনি নৌসেন্টিস্টা কাতালান জাতীয়তাবাদী ম্যানিফেস্টো *লাঁ ন্যাশনালিতাত কাতালানা*র লেখক ছিলেন (১৯০৬)।

পরবর্তীতে ১৯০৭ সালে তিনি ইনস্টিটিউট দ'এসটুদিস কাতালানস এর সভাপতি হন এবং কাতালোনিয়া কমনওয়েলথ এর প্রবক্তা ছিলেন। তিনি উক্ত সংস্থার প্রথম প্রেসিডেন্ট হিসেবে ৬ই এপ্রিল, ১৯১৪ সালে পরলোকগমন করেন।

তথ্যসূত্র
---------

1. 1 2  "Enric Prat de la Riba"।
2. 1 2  Smith, Angel (২ জানুয়ারি ২০০৯)। *Historical Dictionary of Spain*। Scarecrow Press। পৃষ্ঠা 529। আইএসবিএন 978-0-8108-6267-8। সংগ্রহের তারিখ ২৪ মার্চ ২০১৪।

বহিঃসংযোগ
---------


উইকিমিডিয়া কমন্সে **এনরিক প্রাঁত দ্য লাঁ রিবা** সংক্রান্ত মিডিয়া রয়েছে।

* *গ্রান এনসিক্লোপিডিয়া কাতালানা*য় প্রাঁত দ্য লাঁ রিবার আত্মজীবনী (গ্রেট কাতালান বিশ্বকোষ)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
	+ 2 (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* নেদারল্যান্ডস
* ভ্যাটিকান

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |
**এনরিকে আবেয়ো** (স্পেনীয়: Enrique Abello, স্পেনীয় উচ্চারণ: [enrˈike aβˈeʎo]) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় দেপোর্তেস মাগায়ানেস এবং চিলি জাতীয় দলের হয়ে মধ্যমাঠের খেলোয়াড় হিসেবে খেলেছিলেন।

এনরিকে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯২২ সাল পর্যন্ত তিনি সর্বমোট ৯ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।

আন্তর্জাতিক ফুটবল
-----------------

এনরিকে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| চিলি | ১৯১৬ | ৫ | ০ |
| ১৯২২ | ৪ | ০ |
| সর্বমোট | ৯ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Chile - Squad" [চিলি - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে এনরিকে আবেয়ো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে এনরিকে আবেয়ো (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে এনরিকে আবেয়ো (ইংরেজি) উইকিউপাত্তে এটি সম্পাদনা করুন
|  |
| --- |
|  |
| গ্রিক বর্ণমালা |
| 

|  |  |  |  |
| --- | --- | --- | --- |
|  Αα | আলফা |  Νν | নিউ |
|  Ββ | বিটা |  Ξξ | সি |
|  Γγ | গামা |  Οο | ওমিক্রন |
|  Δδ | ডেল্টা |  Ππ | পাই |
|  Εε | এপসাইলন |  Ρρ | রো |
|  Ζζ | জেটা |  Σσς | সিগমা |
|  Ηη | ইটা |  Ττ | টাউ |
|  Θθ | থিটা |  Υυ | ইপসাইলন |
|  Ιι | আইওটা |  Φφ | ফাই |
|  Κκ | কাপ্পা |  Χχ | কাই |
|  Λλ | ল্যামডা |  Ψψ | সাই |
|  Μμ | মিউ |  Ωω | ওমেগা |

 |
| ইতিহাস |
|  আর্কীয় স্থানীয প্রকারণ
* Ϝ
* Ͱ
* Ϻ
* Ϙ
* Ͳ
* Ͷ
 * বৈশিষ্ট্যসূচক চিহ্ন
* বন্ধনী

 সংখ্যা
* ϛ (৬)
* ϟ (৯০)
* ϡ (৯০০)
  |
| 
অন্যান্য ভাষায় ব্যবহার |
| * ব্যাক্ট্রীয়
* কপটিক
* আলবেনীয়
 |
| 
সম্পর্কিত বিষয় |
| * বৈজ্ঞানিক প্রতীক হিসাবে ব্যবহার
 |
| 
* বিষয়শ্রেণী বিষয়শ্রেণী

 |
| * দে
* স
 |

**ওমেগা** (চিহ্ন: Ω, গ্রিক ভাষায়: ω), এটি গ্রিক বর্ণমালার ২৪তম এবং শেষ অক্ষর। এই চিহ্নটি বাইবেলেও ব্যবহৃত হয়। একে ধংস এবং সবকিছুর শেষও বুঝানো যেতে পারে। এই অক্ষরের সঠিক উচ্চারণ হল oméga, গ্রিক ভাষায় একে ডাক হতো ò méga অর্থাৎ 'বড় O, লম্বা O' এবং এই শব্দসমষ্টিটি লেখা হতো ὦ μέγα।

**ওমেগা** ( বড় অক্ষর : **Ω**, ছোট হাতের অক্ষর : **ω** ; গ্রিক ὦ, পরে ὦ μέγα, আধুনিক গ্রিক ωμέγα) গ্রিক বর্ণমালার ২৪ তম এবং শেষ অক্ষর বর্ণ ইন গ্রিক সাংখ্যিক সিস্টেম / Isopsephy (, এটা ৮০০ মান শব্দ আক্ষরিক অর্থ হল "মহান হয়েছে ও "(ο *মেগা*, মেগা যার অর্থ" দুর্দান্ত "), Ο ο অ্যামক্রোনের বিপরীতে, যার অর্থ" সামান্য "ও"( *ও মিক্রন*, মাইক্রন অর্থ" সামান্য ")। 

ধ্বনিগত ভাষায়, প্রাচীন গ্রিক Ω একটি দীর্ঘ উন্মুক্ত মাঝারি *ও* , যা ব্রিটিশ ইংরেজি *কাঁচা* সাথে তুলনীয়। আধুনিক গ্রিক ভাষায়, Ω মিড ব্যাক গোলাকৃতি স্বর, যা অমিক্রন হিসাবে একই শব্দ। বর্ণ ওমেগা হয় প্রতিলিপি *o* বা শুধু *ও।*

আরও দেখুন
---------

* স্বরবর্ণ
* ব্যঞ্জনবর্ণ
* বাংলা বর্ণমালা
* বাংলা বর্ণমালা
* ইংরেজি বর্ণমালা
* আরবি বর্ণমালা
* গ্রিক বর্ণমালা
* ফিনিশীয় বর্ণমালা
* লাতিন বর্ণমালা
* সিরিলীয় বর্ণমালা
* আন্তর্জাতিক ধ্বনিমূলক বর্ণমালা
* বাংলা ব্যঞ্জনবর্ণ
* বাংলা স্বরবর্ণ
* লিখন পদ্ধতিসমূহের তালিকা
* ইউনিকোড

তথ্যসূত্র
---------

1. ↑  The Greek Alphabet

* গ্রিক বর্ণমালা
**ওমেনবুকস** বা **ওম্যানবুকস** ছিল নিউ ইয়র্ক সিটির ম্যানহাটনে একটি নারীবাদী বইয়ের দোকান। এটি ১৯৭৫ সালে এলিয়েনর ব্যাচেল্ডার, ক্যারিন লন্ডন, এবং ফ্যাবি রোমেরো-ওক দ্বারা প্রতিষ্ঠিত হয়েছিল এবং এটি ১৯৮৭ সালে বন্ধ না হওয়া পর্যন্ত নারীদের জ্ঞানচর্চা এবং জড়ো হওয়ার জন্য একটি নিরাপদ স্থান হিসেবে সমুন্নত ছিল। ওমেনবুকস ছিল নিউ ইয়র্ক সিটির দ্বিতীয় নারীবাদী বইয়ের দোকান।

ইতিহাস
------

১৯৭৩ সালের *নিউ ওমেন'স সারভাইভাল ক্যাটালগ* থেকে অনুপ্রাণিত হয়ে এবং প্রতিটি পাড়ায় একটি নারীবাদী বইয়ের দোকান থাকা উচিত এই বিশ্বাস থেকে অনুপ্রাণিত হয়ে, এলিয়েনর ব্যাচেল্ডার, ক্যারিন লন্ডন এবং ফ্যাবি রোমেরো-ওক ১ মার্চ, ১৯৭৫-এ ওমেনবুক খুলেছিলেন।   তারা নারীদের গবেষণায় অন্যান্য নারীবাদী বইয়ের দোকানের প্রভাব ও অবদানকে স্বীকৃতি দিয়েছিল এবং সিদ্ধান্ত নিয়েছিল যে ওমেনবুকস শুধুমাত্র সম্পদের প্রবেশযোগ্যতার উপর জোর দেবে না বরং এটি একটি নারী কেন্দ্র হিসেবেও কাজ করবে।

গ্রিনউইচ ভিলেজে ১৯৭২ সালের দিকে খোলা *ল্যাবিরিসের* পরে, ওম্যানবুকস ১৯৭৫ সালে নিউ ইয়র্ক সিটিতে দ্বিতীয় পরিচিত নারীবাদী বইয়ের দোকানে পরিণত হয়েছিল। ব্যাচেল্ডার, লন্ডন এবং রোমেরো-ওকও এমন একটি স্থান তৈরি করতে চেয়েছিলেন যা বিভিন্ন পটভূমির নারীদের স্বাগত জানায়, এবং তাই, ওম্যানবুকস নিউ ইয়র্ক সিটিতে প্রথম অন্তর্ভুক্ত নারীবাদী বইয়ের দোকান হয়ে ওঠে। 

বছরের পর বছর ধরে নারীবাচক বই বেড়েছে এবং ১৯৮৫ সাল নাগাদ, বইয়ের দোকানে ৬,০০০ টিরও বেশি বই ছিল।

সেই বছরের গ্রীষ্মে মার্টিটা মিডেন্সের দ্বারা অধিগৃহীত হওয়া পর্যন্ত ক্যারিন লন্ডন ১৯৮৫ সালে ওমেনবুকসকে বাজারে ধরে রেখেছিলেন। 

### অবস্থান

ওমেনবুকসের প্রথম দোকানটি নিউ ইয়র্ক সিটির ম্যানহাটনের আপার ওয়েস্ট সাইডে ২৫৫, ৯২তম পশ্চিম স্ট্রিটে অবস্থিত ছিল।  তাদের প্রথম জায়গাটি দীর্ঘস্থায়ী হয়নি কারণ স্থানটি ছিল ছোট, খুঁজে পাওয়া কঠিন এবং গ্রাহকরা প্রায়ই বিল্ডিংয়ের চারপাশে ঘুরঘুর করতে থাকা পুরুষদের দ্বারা হয়রানির শিকার হতেন।  এক বছর পর, তারা ২০১, ৯২তম পশ্চিম স্ট্রিটে একটি কর্নার লটে স্থানান্তরিত হয়েছিল, যা তাদের আগের অবস্থান থেকে মাত্র এক ব্লক দূরে।

### প্রভাব এবং অবদান

ওম্যানবুকস-কে প্রায় বিভিন্ন জায়গায় "বইয়ের দোকানের ছদ্মবেশে নারীদের একটি কেন্দ্র" হিসাবে উল্লেখ করা হয়েছে।

> "এটি বইয়ের একটি সুপারমার্কেট নয়। এটি বইয়ের দোকানের ছদ্মবেশে থাকা নারীদের একটি কেন্দ্র… এটি পরস্পরের সাথে দেখা করার, আড্ডা দেওয়ার, সংযোগ করার, সংস্থানগুলি খুঁজে বের করার, আশ্রয় এবং স্বাচ্ছন্দ্য খোঁজার জায়গা৷ এটি এমন একটি জায়গা যেখানে নারী ও শিশুদের চাহিদা সবার আগে আসে এবং আশা করি সকল নারী ও শিশু স্বাচ্ছন্দ্য বোধ করে" 
> 
>

তথ্যসূত্র
---------

1. ↑  ""Womanbooks""। *NYC LGBT Historic Sites Project*।
2. 1 2 3  Warren, Virginia Lee. "A Bookshop for Feminists." New York Times, July 15 1975, https://www.nytimes.com/1975/07/15/archives/a-bookshop-for-feminists.html.
3. ↑  Hogan, Kristen (২০০৮)। "Women's Studies in Feminist Bookstores: "All the Women's Studies women would come in"": 595–621। আইএসএসএন 0097-9740। জেস্টোর 10.1086/523707। ডিওআই:10.1086/523707।
4. 1 2 3  Miller, Karen. "Celebrating Feminism at Womanbooks." Womanews, volume 6, issue 3, March 1985, p. 6.
5. ↑  Salmans, Sandra. "New York & Co.; A Small-Business Sisterhood on Amsterdam Ave." New York Times, February 15, 1986. https://www.nytimes.com/1986/02/15/business/new-york-co-a-small-business-sisterhood-on-amsterdam-ave.html
6. ↑  Gorelick, Michael. "The Woman behind Womanbooks," *Westside Press*, February 1984.